Adquireix una formació avançada per a la prevenció, detecció i investigació dels ciberdelictes
Edifici Beta, C/ de la Immaculada, 22
Els riscos de cibervictimització s'han multiplicat a escala individual, comunitària i empresarial, ja que per mitjà de les tecnologies de la informació i la comunicació (TIC) es poden patir danys personals o patrimonials de naturalesa molt diversa: des d'amenaces, vexacions, revelacions de secrets, injúries o calúmnies o conductes d'assetjament sexual, fins a qualsevol tipus de frau, passant per intromissions en la intimitat o suplantacions d'identitat.
Davant dels reptes que es plantegen, és cada vegada més urgent proporcionar una formació especialitzada a policies, jutges i fiscals per comprendre i analitzar les proves del delicte que, d'alguna manera, deixen rastre a través de les TIC.
El màster en Ciberdelinqüència ofereix els instruments metodològics i pràctics necessaris per al desenvolupament professional en diferents camps relacionats entre si: prevenció, detecció, investigació, reacció, pràctica de la prova i enjudiciament dels delictes que es cometen per mitjà de les TIC, que adquireixen un efecte multiplicador significatiu.
El programa es basa en una perspectiva d'anàlisi triple —jurídica, criminològica i processal—, sense perjudici que es complementi amb els coneixements tècnics necessaris propis de l'entorn de la cibercriminalitat.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 7.860 euros.
Llicenciat en Dret per la Universitat Pompeu Fabra (1996).
En possessió del Diploma d'Estudis Avançats (suficiència investigadora) de la Universitat Pompeu Fabra (2006).
Doctor en Dret Penal i Ciències Penals per la Universitat Pompeu Fabra (2008).
Professor de l'Àrea de Dret Penal de la Universitat Internacional de Catalunya.
Llicenciada en Psicologia (premi extraordinari) per la Universitat de València (2007).
Màster en Psicologia Jurídica per la Universitat Catòlica de València San Vicente Mártir (2009).
Llicenciada en Criminologia (premi extraordinari) per la Universitat de València (2012).
Doctora en Psicologia (excel·lent cum laude ) per la Universitat de València (2015).
Postgrau en Ciberdelinqüència i Cibervictimització
Postgrau en Prova Electrònica i TIC Aplicades a la Prevenció i Investigació del Delicte
Treball Final de Màster (6 ECTS; obl.)
El màster s'adreça als titulats interessats a especialitzar-se en l'àmbit de la ciberdelinqüència i la ciberseguretat, incloses les àrees d'especialització en prevenció, detecció, investigació, reacció, pràctica de la prova i enjudiciament dels delictes que es cometen per mitjà de les TIC.
El conjunt de destinataris naturals del màster és heterogeni: des de policies, jutges i fiscals, passant per advocats (penalistes o no), responsables de compliment normatiu i assessors jurídics d'empresa, fins a pèrits experts en prova electrònica i/o delictes relacionats amb les TIC, investigadors privats, criminòlegs o directors de seguretat.
També pot interessar a psicòlegs, educadors i investigadors que es vulguin especialitzar en àmbits relacionats amb la prevenció de riscos associats a les TIC.